Video: Pitch Perfect-aktrise praat ook AfrikaansRebel Wilson en Adam DeVine van Pitch Perfect (Foto: Skermskoot uit die video) Rebel Wilson, een van die aktrises in die fliek, Pitch Perfect wat vandag landswyd begin draai, het in ŉ onderhoud gespog met haar Afrikaanse woordeskat. Rebel en Adam Devine het met EWN se vermaaklikheidsjoernalis in Amerika, Nadia Neophytou, gesels om die fliek te bemark. Rebel was onlangs in Kaapstad om Sacha Baron Cohen se rolprent te verfilm en het ook Tafelberg en ŉ paar wildsreservate besoek. Sy groet ook almal in die “Transvaal”. Adam het gesê hy was ŉ ruk lank in ŉ verhouding met ŉ meisie van Suid-Afrika, maar hy kan nog steeds nie ŉ woord Afrikaans praat nie.